BBC Hausa - News - OIC ta dakatar da wakilcin Syria
OIC ta dakatar da wakilcin Syria
An sabunta: 16 ga Agusta, 2012 - An wallafa a 07:08 GMT
Taron OIC
Kungiyar hadin kan kasashen Musulmi, OIC, ta dakatar da wakilcin kasar Syria.
A karshe taron kungiyar a birnin Makka mai alfarma na kasar Saudi Arabia, Sakatare Janar na kungiyar Ekmeleddin Ihsanoglu ya ce kungiyar ba ta da gurbi ga duk gwamnatin da ke kashe mutanen ta.
Yace wannan muhimmin sako ne ga gwamnatin Syria cewa duniyar musulunci ba ta amince da tsarin da ke kashe al'umma ba. Haka kuma sako ne ga kasashen duniya cewa al'ummar Musulmi na goyon bayan sauyin shugabanci cikin lumana kuma ba ta son cigaba da zubar da jini.
Rikicin Syrian dai dada kazanta ya keyi inda ake ci gaba da artabu tsakanin dakarun gwamnati da kuma na 'yan tawaye.
Kungiyar OIC ta yi alkawarin kudi ga Somalia
17 Agusta, 2011
Matan Saudi Arabia zasu shiga wasan Olympics